काठमाडौं । नेपाली कांग्रेसका सभापति शेरबहादुर देउवाले राणा र पञ्चायतविरुद्ध लडेका प्रजातन्त्रवादीहरू कम्युनिस्टविरुद्ध लड्न तयार रहेको बताएका छन् ।
३६ औँ वीपी स्मृति दिवसका अवसरमा आइतबार कांग्रेस केन्द्रीय कार्यालय सानेपामा भएको कार्यक्रममा सभापति देउवाले सरकार एकदलीय सर्वसत्तावाद लाद्न खोजिरहेको भन्दै त्यसविरुद्ध लड्न आफूहरू तयार रहेको बताए ।
शान्तिपूर्ण प्रदर्शन गर्ने अधिकार मानिसको नैसर्गिक अधिकार भएकोमा वर्तमान सरकारले निषेधित क्षेत्रहरू तोकेर मानिसको विरोध गर्न पाउने अधिकार हनन गरेको उनले बताए।
'वीपी भन्नुहुन्थ्यो- कम्युनिस्टहरू प्रजातन्त्रवादी हुँदैनन्, उहाँले पहिला नै कम्युनिस्टहरूलाई चिन्नुभएको रहेछ, हामी बल्ल चिन्दैछौँ', सभापति देउवाले भने, 'यो मानअधिकारविरोधी सरकार हो, निरंकुशता र एकदलीय सर्वसत्तावाद लाद्न खोजिरहेको छ।'
उनले भने, 'राणा शासन र पञ्चायती व्यवस्थाविरुद्ध लडेका हामीहरू कम्युनिस्टसँग लड्न परे लड्छौँ ।' देउवाले कम्युनिस्टहरू 'सच्चा मानेमा प्रजातन्त्रवादी नभएको पुष्टि भएको' दावी गर्दै उनीहरूले भावी दिनमा 'बोल्न र लेख्न समेत नदिने' दावी गरे।
गोविन्द केसीका जयज मागमा काँग्रेसको समर्थन छ भन्दै सभापति देउवाले उनका माग पूरा गर्ने र उनलाई बचाउनु पर्ने बताए । सुशील कोइराला प्रधानमन्त्री छँदा गठित माथेमा कार्यदलले बनाएको प्रतिवेदनअनुसार स्वास्थ्य शिक्षा विधेयक ल्याउनुपर्नेमा सरकारले आफूअनुकूल अध्यादेश ल्याएको बताए।
विराटनगर। नेपाली काङ्ग्रेसका महामन्त्री डा शशाङ्क कोइरालाले राष्ट्र निर्माणका लागि राजनीतिमा युवाको सहभागिता बढाउनुपर्ने बताएका न् । विराटनगर कोइराला निवासस्थित जिपी फाउण्डेशन प्रदेश नं १ कार्यालयको आइतबार महामन्त्री कोइराला, केन्द्रीय सदस्य
काठमाडौं। प्रमुख प्रतिपक्षी दल नेपाली काँग्रेसभित्र पार्टी नेतृत्व कब्जा गर्ने रणनिति बनाउने दौडधुप सुरु भएको छ। पार्टी सभापति शेरबहादुर देउवाले गत साता पार्टीको उपसभापति पदमा विजय गच्छदारलाई नियुक्ति गरेपछि काँग्रेसभित्रको
भक्तपुर। नेपाली काँग्रेसका सहमहामन्त्री डा प्रकाशशरण महतले पार्टीभित्र एकता र मेलमिलाप आवश्यक रहेको बताएका छन् । नेपाली काँग्रेस भक्तपुर जिल्ला समितिको संयोजनमा नेपाली काँग्रेस केन्द्रीय कार्यसमितिअन्तर्गत आर्थिक नीति मस्यौदा समितिले आयोजना